Държавен вестник, бр. 54, 2021 г., стр. 39

БРОЙ  54	
Д Ъ Р Ж А В Е Н  В Е С Т Н И К 	
СТР.  39  
Раздел III
Проверка за автентичност на български 
свидетелства 
Чл. 120. (1) Изпълнителна агенция „Мор­
ска администрация“ извършва проверка на 
автентичността на българско свидетелство и на 
достоверността на вписаните в него данни по 
искане на администрация на държава – страна 
по Конвенция STCW, корабопритежател или 
менинг-агент.
(2) Проверката по ал. 1 се извършва чрез 
сверяване на предоставените от запитващия 
данни с тези, вписани в електронния регистър 
на морските лица, а в случай на съмнение – и 
с тези, съдържащи се в изпитните протоколи 
и в документацията, съхранявана в учебните 
заведения.
(3) Резултатът от проверката по ал. 1 се 
предоставя чрез електронни средства.
(4) Когато запитващият не е администра­
ция и е поискал писмено удостоверяване на 
автентичността на българско свидетелство 
за правоспособност и достоверността на 
вписаните в него данни, за удостоверяването 
се събира таксата, предвидена в Тарифа № 5 
за таксите, които се събират в системата на 
Министерството на транспорта, информаци­
онните технологии и съобщенията.
Чл. 121. Когато при проверката по чл. 120, 
ал. 2 се констатира, че предоставеното сви­
детелство съдържа неверни данни, с промени 
на данните в него, допълнителни записи или 
заличаване или фотокопието на свидетелство­
то е манипулирано по такъв начин, ИАМА 
изисква оригиналите и изпраща същите на 
прокуратурата за търсене на наказателна 
отговорност.
Раздел IV
Временно прекратяване и отмяна на свиде­
телства за квалификация на Европейския 
съюз или специални разрешения за капита­
ни на кораби, плаващи по вътрешни водни 
пътища. Административно сътрудничество, 
предотвратяване на измами и други незакон­
ни практики
Чл. 122. (1) Когато е налице съмнение, че 
свидетелство за квалификация на Европейския 
съюз или специално разрешение за капитан 
на кораб, плаващ по вътрешни водни пътища, 
е престанало да отговаря на изискванията за 
издаването му, Изпълнителна агенция „Морска 
администрация“ извършва проверка по случая.
(2) Изпълнителна агенция „Морска адми­
нистрация“ отменя издадено от агенцията 
свидетелство или специално разрешение, ко­
гато проверката установи, че документът вече 
не отговаря на изисквания за издаването му.
(3) Изпълнителна агенция „Морска адми­
нистрация“ прекратява за определен период 
валидността на свидетелството за квалифи­
кация на Европейския съюз, когато счита, че 
временното прекратяване е необходимо по 
съображения, свързани с безопасността или 
обществения ред.
(4) Изпълнителна агенция „Морска адми­
нистрация“ вписва незабавно в базата данни 
по чл. 99, ал. 1, поддържана от Европейската 
комисия, временните прекратявания и отме­
нените свидетелства.
Чл. 123. Когато при проверката по чл. 122 
ИАМА установи, че в свидетелството за 
квалификация на Европейския съюз, слу­
жебна книжка, корабен дневник, медицинско 
свидетелство или регистър по чл. 95, т. 6 се 
съдържат неверни данни, ИАМА изисква ори­
гиналите на документите и изпраща същите 
на прокуратурата за търсене на наказателна 
отговорност. 
Чл. 124. Изпълнителна агенция „Морска 
администрация“ обменя информация с ком­
петентните органи на други държави – членки 
на Европейския съюз, във връзка с удостове­
ряването на квалификациите на лицата, кои­
то участват в експлоатирането на корабите, 
включително информацията за временното 
прекратяване и отмяната на свидетелства, 
като спазва принципите за защита на личните 
данни съгласно Регламент (ЕС) 2016/679.
Г л а в а  д е с е т а
ВАХТЕНА СЛУЖБА
Чл. 125. (1) Капитанът носи отговорност 
преди всяко отплаване на кораба първата и 
следващите вахти да бъдат осигурени с дос­
татъчен брой морски лица с необходимите 
правоспособности, отпочинали и в добро 
здравословно състояние за безопасно носене 
на вахтената служба, в съответствие с изис­
кванията на наредбата по чл. 88б от Кодекса 
на търговското корабоплаване.
(2) Съгласно разписанието за вахтите мор­
ските лица 4 часа преди застъпване на вахта 
и по време на изпълнение на задълженията си 
не трябва да са употребили упойващи вещества 
или съдържанието на алкохол да надвишава 
0,05 % ниво на алкохол в дъха или 0,25 мг/л 
алкохол в кръвта.
(3) Разписание за вахтите се изготвя на ра­
ботния език на кораба и на английски език за 
море и се поставя на видно място на мостика, 
машината и общодостъпно място на кораба.
Чл. 126. (1) Капитанът на кораба е отгово­
рен за правилното планиране и безопасното 
плаване през целия преход от отправното до 
крайното пристанище.
(2) Капитанът на кораба извършва плани­
рането в следните етапи:
1. оценка на необходимите данни за рейса 
по източниците за информация;
2. изготвяне на план за прехода;
3. изпълнение на плана и разпределение 
на отговорностите.